**סיוט ברחוב אלם** (באנגלית: **A Nightmare on Elm Street**) הוא שמו של זיכיון סרטי אימה פופולריים משנות ה-80 וראשית שנות ה-90. הסדרה קיבלה את שמה מהסרט הראשון בסדרה, אשר בוים על ידי וס קרייבן.

הדמות המרכזית בסדרה היא פרדי קרוגר, רוצח ילדים אשר נתפס ונשרף בעודו בחיים, וכעת חודר לחלומותיהם של ילדים ורוצח אותם בשנתם. את דמותו של קרוגר מגלם לאורך כל הסרטים השחקן רוברט אנגלונד.

באפריל 2010 יצא סרט חדש בסדרת הסרטים, שמהווה למעשה אתחול מחודש, בבימויו של סמואל בייר ובהפקתם של מייקל ביי ואולפני פלטינום דיונז. את מקומו של רוברט אנגלונד כפרדי קרוגר תופס ג'קי ארל היילי.

סרטי הסדרה
----------

כרזת הסרט הראשון בסדרת "סיוט ברחוב אלם"
### סיוט ברחוב אלם (1984)

 ערך מורחב – **סיוט ברחוב אלם**  

הסרט יצא לאקרנים ב-1984 בבימויו של וס קרייבן. בתפקידים הראשיים מככבים הת'ר לנגנקמפ כננסי תומפסון, רוני בלקלי כמארג' תומפסון, ג'ון סקסון כסגן דונלד תומפסון, ג'וני דפ כגלן לנטז ורוברט אנגלונד כפרדי קרוגר.

### סיוט ברחוב אלם 2: נקמתו של פרדי

 ערך מורחב – **סיוט ברחוב אלם 2: נקמתו של פרדי**  

הסרט יצא לאקרנים ב-1985 בבימויו של ג'ק שולדר. בתפקידים הראשיים מככבים מארק פאטון כג'סי וולש, קים מאיירס כליסה וובר, רוברט ראסלר כרון גריידי ורוברט אנגלונד כפרדי קרוגר.

### סיוט ברחוב אלם 3: לוחמי החלומות

 ערך מורחב – **סיוט ברחוב אלם 3: לוחמי החלומות**  

הסרט יצא לאקרנים ב-1987 בבימויו של צ'אק ראסל. בתפקידים הראשיים מככבים הת'ר לנגנקמפ כננסי תומפסון, פטרישה ארקט כקריסטן פרקר, קן סאגוס כרולנד קינקייד, ג'ניפר רובין כטארין וויט, רודני איסטמן כג'ואי קרוסל, ג'ון סקסון כסגן דונלד תומפסון, לורנס פישבורן כאח מקס דניאל ורוברט אנגלונד כפרדי קרוגר.

### סיוט ברחוב אלם 4: אדון החלומות

 ערך מורחב – **סיוט ברחוב אלם 4: אדון החלומות**  

הסרט יצא לאקרנים ב-1988 בבימויו של רני הרלין. בתפקידים הראשיים מככבים טיוזדיי נייט כקריסטן פרקר, קן סאגוס כרולנד קינקייד, רודני איסטמן כג'ואי קרוסל, ליסה וילקוקס כאליס ג'ונסון, דני האסל כדן ג'ורדן ורוברט אנגלונד כפרדי קרוגר.

### סיוט ברחוב אלם 5: ילד החלומות

 ערך מורחב – **סיוט ברחוב אלם 5: ילד החלומות**  

הסרט יצא לאקרנים ב-1989 בבימויו של סטיבן הופקינס. בתפקידים הראשיים מככבים ליסה וילקוקס כאליס ג'ונסון, דני האסל כדן ג'ורדן, אריקה אנדרסון כגרטה גיבסון, ג'ו סיליי כמארק גריי ורוברט אנגלונד כפרדי קרוגר.

### פרדי מת: הסיוט האחרון

 ערך מורחב – **פרדי מת: הסיוט האחרון**  

### הסיוט החדש של וס קרייבן

 ערך מורחב – **הסיוט החדש של וס קרייבן**  

הסרט יצא לאקרנים ב-1994 בבימויו של וס קרייבן. בתפקידים הראשיים מככבים הת'ר לנגנקמפ בתפקיד עצמה/ננסי תומפסון, וס קרייבן בתפקיד עצמו, מיקו יוז כדילן פורטר, טרייסי מידנדורפ כג'ולי, דייוויד ניוזום כצ'ייס פורטר, ג'ון סקסון בתפקיד עצמו/מפקח דונלד תומפסון ורוברט אנגלונד בתפקיד עצמו/פרדי קרוגר.

### פרדי נגד ג'ייסון

 ערך מורחב – **פרדי נגד ג'ייסון**  

תושבי העיירה ספרינגווד מצליחים להיפטר מפרדי קרוגר. הם מוחקים כל זכר לקיומו מרישומים שונים, אוסרים על הגיית שמו, ומאשפזים במוסד מיוחד את כל הילדים שעדיין זוכרים אותו. פרדי מתוסכל ממצב זה ומעוניין לחזור ולרצוח את הילדים. על מנת לעשות זאת הוא מגייס את ג'ייסון וורהיס, מסדרת יום שישי ה-13, על ידי כך שהוא נכנס לחלומו ומתחפש לאימו. באותו חלום הוא שולח אותו להרוג את ילדי ספרינגווד וזאת על מנת שילדי העיירה יחזרו לפחד מפרדי וכך כוחו יחזור אליו. ג'ייסון מגיע לספרינגווד ופותח במסע רציחות. בעקבות מסע זה, מתעוררים חשדות בעיירה שפרדי קרוגר חזר ופוקד את חלומות הילדים. בשלב זה פרדי מורה לג'ייסון להפסיק את רציחותיו, כדי שיוכל לרצוח את הילדים בעצמו, אך ג'ייסון אינו מציית לפרדי והשניים נלחמים ביניהם.

הסרט יצא לאקרנים ב-2003 בבימויו של רוני יו. בתפקידים הראשיים מככבים רוברט אנגלונד כפרדי קרוגר, קן קריזינגר כג'ייסון וורהיס, מוניקה קינה כלורי קמפבל, ג'ייסון ריטר כויל רולינס, קלי רולנד כקיה ווטרסון, כריס מרקט כצ'ארלי לינדרמן, קתרין איזבל כגיב סמית', ברנדן פלטשר כמארק דייוויס, לוכלין מונרו כסגן סקוט סטאבס ופאולה שאו כגברת וורהיס.

### סיוט ברחוב אלם (2010)

 ערך מורחב – **סיוט ברחוב אלם (סרט, 2010)**  

בעיבוד מחודש לסרט הראשון, שלמעשה מייבא אלמנטים מכל סדרת הסרטים ומתאפיין באווירה קודרת ומפחידה, מסופר בהרחבה כיצד נהפך פרדי קרוגר לאדם שהוא, כאשר נרדף בידי הורי הילדים שנרצחו על ידו ונשרף בעודו בחיים. כעת, כשכולו שרוף ומבעית, הוא חוזר בחלומותיהם של ילדי רחוב אלם ורוצח אותם בזה אחר זה. בניגוד לסרטים המקוריים בהם הפיק קרוגר הנאה מעצם הפחד שעורר בילדים, בסרט זה מוצג קרוגר כפדופיל שתקף את הילדים מינית. אלמנט זה לא הופיע באף אחד מהסרטים המקוריים, ולא בסרטי הקרוסאובר. 

הסרט יצא לאקרנים ב-30 באפריל 2010 בבימויו של סמואל באייר ובהפקתו של מייקל ביי. בסרט מככבים רוני מארה כננסי תומפסון, קייטי קאסידי ככריס, קייל גאלנר כקוונטין, תומאס דקר כג'סי, קוני בריטון כמארג' תומפסון, קלנסי בראון כאלן וג'קי ארל היילי כפרדי קרוגר.

בזיכיונות אחרים
---------------

ברגע הסיום של הסרט "זה: חלק 2" נגלית לתמונה כתובת על חופת בית הקולנוע שמראה שעומד להיות מוקרן הסרט "סיוט ברחוב אלם".

הכנסות
------


| **סרט** | **תאריך יציאה** | **תקציב** | **סכום הכנסות** | **הערות** |
| --- | --- | --- | --- | --- |
| **ארצות הברית** | **מחוץ לארצות הברית** | **כלל עולמי** |
| 1. סיוט ברחוב אלם | 9 בנובמבר 1984 | $1,800,000 | $25,504,513 |  | $25,504,513 |  |
| 2. סיוט ברחוב אלם 2: נקמתו של פרדי | 1 בנובמבר 1985 | $3,000,000 | $29,999,213 |  | $29,999,213 |  |
| 3. סיוט ברחוב אלם 3: לוחמי החלומות | 27 בפברואר 1987 | $5,000,000 | $44,793,222 |  | $44,793,222 |  |
| 4. סיוט ברחוב אלם 4: אדון החלומות | 19 באוגוסט 1988 | $13,000,000 | $49,369,899 |  | $49,369,899 |  |
| 5. סיוט ברחוב אלם 5: ילד החלומות | 11 באוגוסט 1989 | $6,000,000 | $22,168,359 |  | $22,168,359 |  |
| 6. פרדי מת: הסיוט האחרון | 13 בספטמבר 1991 | $5,000,000 | $34,872,033 |  | $34,872,033 |  |
| 7. הסיוט החדש של וס קרייבן | 14 באוקטובר 1994 | $8,000,000 | $18,090,181 |  | $18,090,181 |  |
| 8. פרדי נגד ג'ייסון | 15 באוגוסט 2003 | $25,000,000 | $82,622,655 | $32,286,175 | $114,908,830 |  |
| 9. סיוט ברחוב אלם | 30 באפריל 2010 | $35,000,000 | $63,071,122 | $46,267,913 | $111,502,329 |  |
| **סדרת הסרטים** | $101,800,000 | $363,906,149 | $49,286,175 | $449,045,285 |  |

סדרת הטלוויזיה
--------------

בעקבות סדרת הסרטים המצליחה, צולמה גם סדרת טלוויזיה בין השנים 1988–1990, בשם "**הסיוטים של פרדי**". בסדרה זו מספר ומתאר הרוצח את סיוטיהם של תושבי העיירה ספרינגווד. סדרה זו כללה 44 פרקים, והיא בנויה לפי פורמט הסדרה "אזור הדמדומים", כאשר כל פרק מנחה פרדי קרוגר את הסדרה שעוסק בחלומות ובסיוטים של אנשים שונים.

קישורים חיצוניים
----------------

ויקישיתוף מדיה וקבצים בנושא **סיוט ברחוב אלם** בוויקישיתוף

* "סיוט ברחוב אלם", באתר Rotten Tomatoes (באנגלית)
* "סיוט ברחוב אלם" - האתר הרשמי

הערות שוליים
------------

1. ↑
2. ↑  ניתן לראות על הפינה השמאלית של המסך בזמן: 2:39:54.
3. ↑  John Kenneth Muir (2004-02-24). *Wes Craven: The Art of Horror*. McFarland. p. 18. ISBN 0786419237.
4. ↑  "A Nightmare on Elm Street (1984)". Box Office Mojo. נבדק ב-2007-12-10.
5. ↑  "A Nightmare on Elm Street 2 budget". The-Numbers.com. נבדק ב-2008-01-24.
6. ↑  "A Nightmare on Elm Street 2: Freddy's Dead (1985)". Box Office Mojo. נבדק ב-2007-12-10.
7. ↑  "A Nightmare on Elm Street 3 budget". The-Numbers.com. נבדק ב-2008-01-24.
8. ↑  "A Nightmare on Elm Street 3: Dream Warriors (1987)". Box Office Mojo. נבדק ב-2007-12-10.
9. ↑  "A Nightmare on Elm Street 4 budget". The-Numbers.com. נבדק ב-2008-01-24.
10. ↑  "A Nightmare on Elm Street 4: The Dream Master (1988)". Box Office Mojo. נבדק ב-2007-12-10.
11. ↑  "A Nightmare on Elm Street 5 budget". The-Numbers.com. נבדק ב-2008-01-24.
12. ↑  "A Nightmare on Elm Street 5: The Dream Child (1989)". Box Office Mojo. נבדק ב-2007-12-10.
13. ↑  "Freddy's Dead budget". The-Numbers.com. נבדק ב-2008-01-24.
14. ↑  "Freddy's Dead: The Final Nightmare (1991)". Box Office Mojo. נבדק ב-2007-12-10.
15. ↑  "New Nightmare budget". The-Numbers.com. נבדק ב-2009-06-09.
16. ↑  "Wes Craven's New Nightmare (1994)". Box Office Mojo. נבדק ב-2007-12-10.
17. ↑  "Freddy VS. Jason budget". The-Numbers.com. נבדק ב-2009-06-09.
18. ↑  "Freddy vs. Jason (2003)". Box Office Mojo. נבדק ב-2007-06-12.
19. ↑  "A Nightmare on Elm Street (2010) main page". *Box Office Mojo*. Internet Movie Database. נבדק ב-2010-05-12.

| סיוט ברחוב אלם |
| --- |
| סרטים | סיוט ברחוב אלם (1984) • סיוט ברחוב אלם 2: נקמתו של פרדי (1985) • סיוט ברחוב אלם 3: לוחמי החלומות (1987) • סיוט ברחוב אלם 4: אדון החלומות (1988) • סיוט ברחוב אלם 5: ילד החלומות (1989) • פרדי מת: הסיוט האחרון (1991) • הסיוט החדש של וס קרייבן (1994) • פרדי נגד ג'ייסון (2003) • סיוט ברחוב אלם (2010) |
| יוצרים ושחקנים | רוברט אנגלונד • טום ארנולד • פטרישה ארקט • רוני בלקלי • רוזאן בר • קלנסי בראון • ז'ה ז'ה גאבור • ג'וני דפ • ג'קי ארל היילי • קלן לוץ • רוני מארה • ג'ון סקסון • לורנס פישבורן • קייטי קסידי • אליס קופר • וס קרייבן • קלי רולנד • ג'ייסון ריטר |
| דמויות | פרדי קרוגר |